ผู้บัญชาการสำนักงานตรวจคนเข้าเมือง ยืนยัน การจัดซื้อระบบไบโอเมทริตซ์ ท่าอากาศยานนานาชาติ เป็นไปอย่างถูกต้องโปร่งใส พร้อมตั้งข้อสังเกตว่า อาจเป็นความพยายามล้มโครงการจากกลุ่มเสียผู้เสียผลประโยชน์
พลตำรวจโท สมพงษ์ ชิงดวง รักษาราชแทนผู้บัญชาการสำนักงานตรวจคนเข้าเมือง ยืนยันว่า การจัดซื้อระบบไบโอเมทริกซ์ ของสำนักงานตรวจคนเข้าเมือง ได้ดำเนินการอย่างถูกต้องโปร่งใส หลังมีผู้ร้องสำนักงานคณะกรรมการป้องกันและปราบปรามการทุจริตแห่งชาติ หรือ ป.ป.ช. ให้ตรวจสอบโครงการดังกล่าว โดยอ้างว่า การใช้งานไม่ได้ประสิทธิภาพอย่างเต็มที่ และพบปัญหาการใช้งานบ่อยครั้ง         พลตำรวจโทสมพงษ์ ยอมรับ แม้ช่วงแรกที่ติดตั้งระบบ อาจจะมีความล่าช้าบ้าง แต่เมื่อระบบเริ่มเข้าที่ การใช้ระบบก็เป็นไปด้วยความรวดเร็ว และช่วยป้องกันอาชญากรข้ามชาติที่แฝงตัวเข้ามาในไทย พร้อมตั้งข้อสังเกตต่อข้อร้องเรียนดังกล่าว เนื่องจาก ทราบข้อมูลว่า มีบริษัทเอกชนบางราย พยายามเข้ามาล้มโครงการเดิม เพื่อเข้ามาดำเนินการติดตั้งระบบเอง โดยไม่มีค่าใช้จ่าย แต่ส่วนตัวยืนยันว่า ของฟรีไม่มีในโลก สิ่งที่บริษัทเหล่านี้จะได้ไปคือเซิร์ฟเวอร์ ที่มีฐานข้อมูลการเดินทางเข้าออกเข้านักท่องเที่ยว รวมถึง คนไทย ซึ่งฐานข้อมูลถือว่า มีความสำคัญต่อความมั่นคงของชาติ จึงต้องเลือกบริษัทที่มีมาตรฐานที่เก็บข้อมูลไว้เป็นความลับได้        ผู้บัญชาการสำนักงานตรวจคนเข้าเมือง ระบุด้วยว่า พร้อมให้หน่วยงานที่เกี่ยวข้องเข้ามาดำเนินการตรวจสอบโครงการจัดซื้อระบบไบไอเมทริกซ์ เพราะมั่นใจว่า เป็นการดำเนินการอย่างโปร่งใส พร้อมตรวจสอบที่มาของบริษัทดังกล่าวด้วย